Lassi Alhorinne

Lassi Oskari Alhorinne (s. 26. heinäkuuta 1971 Toijala) on suomalainen freelance-näyttelijä ja teatteriopettaja. Hän on valmistunut teatteritaiteen maisteriksi teatterikorkeakoulusta 1997.

Alhorinne on näytellyt sekä televisiossa, elokuvissa että teatterissa. Hän on ollut kiinnitettynä muun muassa Ahaa Teatterissa ja Kajaanin kaupunginteatterissa ja Hän tehnyt vierailuja muun muassa KOM-teatteriin ja Espoon kaupunginteatteriin. Alhorinne on dubannut ja tehnyt paljon lastenohjelmia televisioon. Hänen tunnetuin elokuvaroolinsa on nuori ilmailuharrastaja Ere Kokkosen elokuvassa Hurmaava joukkoitsemurha (2000).

Alhorinne on opettanut ja ohjannut teatteria mm. Niittylahden ja Lahden kansanopistoissa, ollut mukana kehitysvammatyössä ja pitänyt luentoja vuorovaikutuksesta. Hän on opiskellut Rosen-terapeutiksi.

Lähteet 
 Alhorinteen kotisivu

Viitteet

Aiheesta muualla

Suomalaiset näyttelijät
Vuonna 1971 syntyneet
Elävät henkilöt